Vedtægter for Kirke på Vej, Danmark

§ 1. Navn.

Foreningens navn: Kirke på Vej Danmark

§ 2. Hjemsted

Roskilde

§ 3 Formål og Mission

Stk. 1. Foreningens formål er at hjælpe mennesker til at blive opmærksomme på det, Gud allerede gør, og følge ham deri sammen med andre.

Stk. 2. Foreningens mission er:

1. at dele evangeliet med mennesker, med særligt fokus på dem, der ikke bruger kirken jævnligt
2. at udvikle og leve i praksisser med fokus på at følge Jesus
3. at samle til fællesskab omkring pkt a og b
4. at danne et netværk af sådanne fællesskaber, der hver for sig praktiserer pkt. a, b og c.
5. at skabe rammer for samarbejde, gensidig respekt og inspiration mellem den traditionelle kirke og nye former for kirke,
6. at pege på Kristus i Bibelen og i verden omkring os, og at følge Ham, som hans legeme

§4 Tilknytning

Kirke på Vej Danmark arbejder i tilknytning til den danske folkekirke.

§5 Arbejdsform

Bestyrelsen udgør ledelsen af Kirke på Vej Danmark og forventes selv at leve efter foreningens mål og mission.

Foreningen støtter arbejde, der fremmer dens formål og mission, ved at stille resurser til rådighed for dem, der tager initiativer i tjenester, der sigter på dette. Foreningens aktiviteter indebærer arbejde for og med praksisser, hvor mennesker hører og handler sammen:

høre: arbejde for og med øvelser i at have en lyttende tilgang til Gud og mennesker.

handle: arbejde for og afprøve nye udtryk for tro og kirke

sammen: arbejde for og med skabelse af nye netværk og fællesskaber

§ 6. Medlemskab

Foreningen er åben for medlemskab af enhver, der kan støtte dens formål og mission og vil betale det udmeldte kontingent.

§ 7. Generalforsamlingen

Stk. 1.   Generalforsamlingen udgøres af personlige medlemmer, jf. §6, der har betalt medlemskontingent og er tilstede.

Stk. 2.   Generalforsamlingen er foreningens øverste myndighed.

Stk. 3.   Der holdes ordinær generalforsamling én gang om året. Bestyrelsen skal indkalde medlemmerne til generalforsamling mindst 14 dage før.

Stk. 4.   Generalforsamlingen godkender på sit ordinære årlige møde bestyrelsens arbejdsprogram, budget og regnskab.

Stk. 5.   Dagsorden for generalforsamlingens ordinære årlige samling skal mindst indeholde følgende punkter:

a) Valg af dirigent og referent

b) Beretning.

c) Revideret regnskab til godkendelse.

d) Fremtidig virksomhed.

e) Indkomne forslag.

f) Valg til bestyrelse

g) Valg af revisor

h) Eventuelt.

Forslag skal indsendes skriftligt til foreningens formand senest 8 dage før generalforsamlingen.

Der kan kun stemmes ved personligt fremmøde.

§ 8. Bestyrelse

Stk. 1.  Foreningen ledes af en bestyrelse med fem medlemmer

a. den daglige leder af Kirke på vej Danmark.   
b. en af bestyrelsen udpeget medarbejder   
c. tre er valgt på den årlige generalforsamling for 2 år af gangen, således at en er på valg det ene år og de to andre på valg året efter.

Stk. 2.  Bestyrelsen kan supplere sig med særligt interesserede i en periode. Disse deltager uden stemmeret i bestyrelsens møder.

Stk.3. Bestyrelsen konstituerer sig med formand og næstformand.

Stk. 4. Indkaldelse med dagsorden udsendes mindst 5 dage før mødet.

§ 9.Tegningsret

Foreningen tegnes af formanden og den daglige leder.

§ 10. Økonomi

Stk. 1.  Økonomien er baseret på følgende indtægter:

a) medlemskontingenter

b) gaver

c) bidrag fra Den Danske Folkekirke

d) fonde

e) indtægter modtaget i forbindelse med aktiviteter af almennyttig karakter

Stk. 2 Af disse indtægter afholder bestyrelsen de udgifter, der følger af de under § 5 omtalte aktiviteter.

Stk. 3 Regnskabsåret følger kalenderåret.

§ 11. Vedtægtsændringer

Bestyrelsen kan, når punktet ”vedtægtsændringer” fremgår af den udsendte dagsorden for generalforsamlingens årlige samling, ændre disse vedtægter, hvis et flertal på to tredjedele af de fremmødte stemmeberettigede stemmer for det.  Hvis dette flertal ikke opnås, kan forslaget genfremsættes på generalforsamlingens næste ordinære samling, eller en dertil indkaldt ekstraordinær samling, og her vedtages med almindeligt stemmeflertal.

§ 12. Opløsning

Stk. 1. Foreningen kan, når forslaget fremgår af den udsendte dagsorden, opløse sig, hvis et flertal på to tredjedele af de fremmødte stemmeberettigede på to på hinanden følgende ordinære samlinger af generalforsamlinger stemmer for det.

Stk. 2. Ved opløsning tilfalder foreningens frie midler Strandkirkefællesskabet.

Disse vedtægter er senest ændret på generalforsamlingen den 19 marts 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Dirigent